Рекордно предлагане на офис площи - 1kam1.com\n· Почти двойно повече са заетите офиси през периода спрямо първото тримесечие на 2010\n· Наемните нива паднаха до 12.5 евро и приближават най-ниската си точка\nРекорден за столицата обем от 102 800 кв.м. завършени офис площи характеризира този сегмент на бизнес имотите през второто тримесечие на 2010 година, сочат данните на Forton International. Тази стойност е почти равна на новопоявилите се офис площи през цялата 2009 година.\nДо края на 2010 се очаква да бъдат завършени още около 200 000 кв.м нови офис площи, посочва още анализът.\nОт тях около 68 000 кв.м. ще бъдат на пазара още през следващото тримесечие. Проектите, чието завършване предстои тази година, „търсят” конкретни наематели – големи компании, които да разположат там централните си офиси или които в момента ползват офиси клас B и C.\n„Пълното усвояване на новите проекти обаче ще отнеме поне още 2 години и по всяка вероятност ще бъде за сметка на офисите клас B и C, които обикновено са с по-непривлекателна локация и по-ниски технически характеристики.\nГолямото насищане на пазара с офиси клас А вече оказва сериозен натиск върху наемните нива на второстепенните офис сгради. Новите проекти предлагат отлични възможности на наемателите да оптимизират разходите си. Част от тях предлагат и по-качествени офиси на по-ниски нива.”, коментира Владислав Кайзеров, мениджър Офис площи във Forton.\nКлючово за наемателите предимство са по-добрите технически характеристики и по-качествената бизнес среда, които новите проекти предлагат.\nВ контекста на тази тенденция енергоспестяващите „зелени сгради” в близко бъдеще ще са най-предпочитани от наемателите и инвеститорите, прогнозират от Forton.\nПо данни на компанията общият брой офис площи в експлоатация към момента се равнява на около 1 142 000 кв.м. Около 685 000 кв.м. пък са офис площите в процес на изграждане. Това прави пазара в момента изключително благоприятен за наемателите . До голяма степен подчинен и на техните изисквания и нужди.\nРазпределението на офис площите в града остава сходно с първото тримесечие на 2010 година, сочат данните на Forton.\nОколо 84% от офисите в момента се намират извън централната градска част. Все повече компании пък проявяват интерес към районите, намиращи се в близост до станциите на метрото.\nОколо 33 000 кв.м. са усвоените през Q2 2010 офис площи на фона на 18 300 кв. м. през предходното тримесечие.\nУвеличаването на заетите офиси продължава вече четвърто поредно тримесечие. Това е недвусмислен знак за активизирането на наемателите. Оказва ве , обаче, недостатъчно, за да се компенсира голямото количество офиси, които пазарът предлага.\nВ резултат, процентът на офис площите, които все още чакат своите наематели, чувствително се покачи – над 20% е той през Q2 2010.\nСпоред прогнозите на компанията, процентът на незаетите площи ще нарасне до 25-30% до края на годината заради голямото количество площи непосредствено пред завършване.\nЧаст от предприемачите пък умишлено отлагат завършването на своите проекти, докато намерят наематели, за да избегнат излишните разходи, които има една готова, но празна сграда.\n„Наемните нива на пазара в момента се намират много близо до най-ниската си точка. Това прави моментът изключително подходящ за наемателите да сключат изгодни сделки за дългосрочни наеми на първокачествени офис площи.”, коментира Кайзеров. По-позитивни в сравнение с 2009 година са тенденциите на инвестиционния пазар в момента. Ниските нива на възвръщаемост на западните пазари кара все повече инвеститори да мислят отново за възможностите, които офис пазарът на Източна\nЕвропа предлага.Търсенето е фокусирано предимно върху сгради, чийто процент заети площи е висок, а наемателите са с дългосрочни договори. С оглед на големия брой проекти, които тепърва ще се появят на пазара, инвеститорите избягват сгради, които не разполагат с осигурени наематели. Нивата на възвръщаемост при офисите клас А в София остават непроменени спрямо първото тримесечие на 2010 година – 10.5%.\nСледваща статия: Защитена и дълготрайна фасада – мазилки и бои Ceresit с формула BioProtect\nПредишна статия: Елин Тодоров: Живея със самочувствието на европейски лидер в матраците


Проект #задоброто - За доброто\nДоброто е заразно. Доброто никога не е напразно.\nМобилизираме дарители и доброволци, за да модернизираме средата за лечение и образование на децата, да защитим правата на децата и да възстановим доверието между децата и родителите им и специалистите по педиатрия и учителите.\nРазвиваме гражданската чувствителност към детското здравеопазване и образование.\nФондация „За Доброто“ съществува като юридически субект от декември 2020 г., но дейността й започва през 2019 г. като неформална гражданска инициатива Проект #ЗаДоброто, която обединява вече над 12 000 доброволци и дарители в цялата страна, както и българи, живеещи в чужбина.\nКаузите на Проект #ЗаДоброто и Фондация „За Доброто“ откликват на обществени потребности и дефицити.\nРаботим съвестно и прозрачно. Отчитаме всяко свое действие пред дарителите и медиите по време на всяка кампания.\nОснователи на фондацията са 8 жени, мениджъри, журналисти, хора на изкуството. Те са сред инициаторите на националната гражданска инициатива „За истинска детска болница“, която внесе в българския парламент петиция за построяването на модерна педиатрия по най-високите стандарти за детско здраве и лечение.\nФондация „За Доброто“ и Проект #ЗаДоброто са носители на множество награди за граждански активизъм и защита на правата на децата.\nСъздател на Проект #ЗаДоброто и председател на фондация „За доброто“ е Кремена Кунева.\nВиж и/или изтегли в PDF формат: Представяне на Проект За доброто


Чанти, сакове и раници : Сак R Match - Tubertini\nМагазин » Къмпинг оборудване » Чанти, сакове и раници » Сак R Match - Tubertini\nВидян: 1179 Вижте още продукти от този бранд Код(SKU) на продукта: 021415\nСак за състезания с голям капацитет, изработен от висококачествени материали. Предният джоб може да побере мрежа или други големи аксесоари, като глава за кеп или табла за платформа. Сакът разполага с два големи странични джоба, в които могат да се съхраняват най-разнообразни аксесоари, удобна презрамка и подплатени дръжки за комфорт при транспорт. Дъното е изработено от здрав и водоустойчив гумиран материал. Размери: 90 х 45 х 50 см.


Учен съветва: Не бързайте с хербицидите в пшеница | Agri.BG\nПшеницата в Добруджа се съвзема след пожълтяването и студовете, в много добро състояние са близо 80% от посевите\nГалина Недкова 04.04.2021\nНяма основание за притеснения за посевите с пшеница в Добричка област. Културата излиза от стреса, вегетацията е тръгнала и вече растенията навлизат във фенофаза първи възел. Това заяви проф. Иван Киряков от Добруджанския земеделски институт, който приключи с обследването на посевите с пшеница в Добричка област. По-студената пролет ще забави в известна степен развитието на пшеницата.\nВ същото време ниските температури са „помощници“ на земеделските стопани. Студът спира развитието на болести, неприятели и плевели в есенните култури. „По полетата с пшеница се наблюдават само ефимерни плевели като врабчови чревца, великденче, а широколистните плевели и самосевките от слънчоглед още не са поникнали“, сподели наблюденията си проф. Киряков.\nУченият съветва земеделските стопани да не бързат и да изчакат с третирането с хербициди. „Нека да не гонят сроковете за вкарване на препарати, а да наблюдават дали има изобщо плевели. Ето, например миналата година по това време нямаше заплевеляване, защото имаше голяма суша, а сега няма, защото е студено“, посочва професорът.\nНа този етап пшеницата вече е подхранена. Наблюденията на учения показват, че 70-80% от посевите са в много добро състояние и вече преодоляват среса след прегарянето от студовете. „Останалите 20-30% са в добро състояние заради по-слабата братимост към момента. Това са полета предимно в крайморските общини Шабла, Каварна, Балчик и в райони, в които имаше изразено силно засушаване през 2020 г.“, обяснява проф. Киряков.\nВ момента пшениците са в във фенофаза начало на първи възел и в първи възел. Основното притеснение на стопани и учени е отново да не паднат температурите под нулата. Слани и студове дори от минус 4, минус 5 градуса биха се отразили негативно на растенията, подчертава проф.Киряков и обяснява че това носи „риск от поражения по конуса, тъй като пшеницата става чувствителна към ниските температури. Започва нарастване на стъблото, залагане на класа и студовете могат да създадат проблеми“.\nПо-хладното време забавя изпаряването на така ценната почвена влага. Растенията вече имат сериозен запас в слоя от 1,50 до 2 метра. Общо 1 млн. 200 хил. дка са площите с пшеница в Добричка област.\nпшеница обследване състояние Добричка област развитие студ ниски температури


Petel.bg - новини - Чено море изгуби от шампиона в Разград\nЧено море изгуби от шампиона в Разград\n11.09.2021 / 20:27 0\n"Моряците" паднаха за втори път поред във футболния ни елит, без да вкарат гол.\nПървата опасност в срещата бе пред вратата на Георги Георгиев. В 3-тата минута след отлично разиграване от десния фланг Сисиньо беше изведен на стрелкова позиция и отправи удар, но стражът на “моряците” изби.\nВ 13-ата минута Леандро Андраде опита удар от дистанция, но топката бе блокирана от бранител. В 16-ата минута Лудогорец откри резултата.\nШакил Пинас центрира отляво остро по земя към близката греда, където Елвис Ману протегна крак и отклони топката между Даниел Димов и Георги Георгиев за 1:0.\nВ 30-ата минута Пабло Гарсия отправи удар в очертанията на вратата от пряк свободен удар, но не затрудни вратаря на домакините.\nВ 40-ата минута Елвис Ману вкара за втори път топката във вратата на Черно море, след двойно подаване пред наказателното поле, но попадението не бе зачетено заради засада.\nВ 70-ата минута Лудогорец стигна до втори гол. Живко Атанасов в борбата си с Бернард Текпетей извърши нарушение в наказателното поле. Кирил Десподов изпълни отсъдената дузпа и реализира за 2:0, пише chernomorepfc.bg.


Невероятен ресторант-изключително вкусна храна-прекрасно обслужване!\nРесторант Trinavis Велико Търново\nХраната ни хареса, но обслужването - не. Почувствахме се като втора ръка хора.\nМного уютна обстановка, вкусна храна и галантно обслужване\nExcellent service and food, very nice restaraunt\nВкусна храна и СУПЕР обслужване !\nОбслужването е на много ниско ниво!!!!\nВсичко беше на прекрасно - храна вкусна,обслужването ниво .\nПрекрасно място и обслужване на ниво!


В НМО представят изложба за будителя Нестор Марков | Община Габрово\nВ НМО представят изложба за будителя Нестор Марков\n20 Септември 2017, 09:38\nВ Националния музей на образованието в Габрово бе открита гостуваща фотодокументална изложба „Нестор Марков - будителят”. Тя беше представена от Мария Ловджиева - автор на идейния проект, и проф. Мария Младенова – автор на биобиблиографското издание за възрожденския просветител.\nСпециален гост на откриването беше правнукът на Нестор Марков – проф. Светослав Марков от Института по математика и информатика към БАН. От наследниците на възрожденския просветител професорът има най-пряка връзка с Габрово. Неговият дядо – индустриалецът Светослав Марков, е роден тук през 1874 година, по време на учителския период на Нестор Марков в Габровското главно мъжко училище.\nЮбилейната изложба е посветена на 180 години от рождението на възрожденския деятел Нестор Марков (1836 – 1916) и за пръв път беше представена в Националната библиотека „Св. Св. Кирил и Методий”, след което продължи с гостувания в градовете, свързани с неговия живот и дейност – Стара Загора, Хасково, Габрово, Пловдив, В. Търново и други.\nПри откриването проф. Младенова подчерта изключителните заслуги на Нестор Марков като възрожденски и следосвобожденски обществен деец, просветител, книжовник и лексикограф.\n„Ако с едно изречение трябва да формулирам какво представлява личността на Нестор Марков, бих казала, че той е един от титаните на Българското възраждане, който несправедливо е забравен. В Габрово той е поканен специално да преподава и учителства от 1873 до Априлското въстание, когато е арестуван заедно с другите учители и откаран в Търновския затвор. В Габровското училище са събрани изключително ерудирани преподаватели – цветът на интелигенцията, автори на учебници, владеещи чужди езици, които са възпитавали не само с уроци, но и с отношение и поведение. За габровския си период Марков оставя спомени, които разкриват атмосферата в училището, подготовката и драматичните дни на Априлското въстание. Нестор Марков има изключителни заслуги за строителството на следосвобожденска България – участва във възстановяването на Стара Загора като префект, изпълнява същата длъжност и във В. Търново, Пловдив, Русе, Варна, министър е на вътрешните работи в правителството на Леонид Соболев.“, допълни проф. Младенова.\nВ НМО изложбата е придружена с документален материал от фонда на музея – авторски учебници по френски и турски език, по геометрия и аритметика, периодичен печат, оригинални свидетелства за учителския период в Габрово.\n19 Септември 2017 – Набират кандидати по програмата „Старт на...\n20 Септември 2017 – Представители на Комисията по култура и...


9 стайни растения, които носят щастие на жената\n9 стайни растения, които носят щастие на жената ...\nСтайните растения носят радост у дома – със своите полезни свойства, способността да пречистват въздуха, красивите си цветове и усещането, че се грижим за нещо живо, което ни възнаграждава с аромата си. Всяко цвете носи някаква сила в себе си, а следващите 9 се грижат за щастието на дамите, привличайки го в живота им. Ако сте в търсене на щастието, вземете си някое от следващите цветя у дома!\nTолкова пищна, колкото и изобилие носи в дома на всяка дама. Хоята е красива, отрупана със своите бели цветчета. Истинско удоволствие е да се грижите за нея, а в замяна се отблагодарява с привличането на щастие в живота ви. Хубаво е да се гледа в спалнята.\nтези малки лилави цветчета изпълват душата на човек с радост. Те притежават сила, с която техният собственик може да открие мир и хармонията в себе си, да открие своята душевност. Дом, в който има теменужни е защитен от проблемите. Ако има такива, те се решават бързо и лесно.\nС красивите си ярки цветове, то е истинска наслада за очите. Смята се, че дом, в който има хибискус, бива подминаван от проблеми. Цветето държи споровете далеч, носи хармония между вас и вашата половинка, привлича любовта в живота ви.\nДревно и прекрасно растение, отрупано с цветове. Пречиства въздуха и радва цялото семейство. Мушкатото има силата да пази дома и неговите обитатели от уроки и лоши намерения.\nКАК ПРАВИЛНО ДА СЕ ГРИЖИТЕ ЗА МУШКАТО\nИзвестна от древни времена, красива и наричана още дървото на любовта. Смята се, че единствено нея Адам взел от райската градина, за да му напомня за красотата на това кътче. Може да я отглеждате в градината или в саксия вкъщи. Едно от нейните лечебни свойства и сили е, че помага за разрешаване на семейни спорове или проблеми в личните отношения.\nОсвен че привлича щастието в любовта и личния живот, това цвете помага на дамите да подобрят своето самочувствие и самооценка, вдъхва им увереност и ги кара да се чувстват прекрасно.\nКрасивото цвете с пъстри листа трябва да се отглежда от дамите, които търсят своя партньор и искат да намерят голямата и споделена любов. Онези, които вече са я срещнали пък ще подобрят семейните отношения и ще имат хармония и баланс у дома.\nНищо кисело няма да ви се случи, ако го отглеждате у дома, напротив. Цветето насърчава женската енергия и помага на дамите да тръгнат по правилния път към своето лично щастие.\n7 САКСИЙНИ РАСТЕНИЯ, КОИТО ПАЗЯТ ОТ КОМАРИ\nПодходяща за дами, чието настроение се смята много бързо. Помага им да открият баланса, да се справят с проблемите в личен план и да намерят щастието.\nКрасивото цвете, символизиращо щастието на дамите. Смята се, че то привлича изобилието, късмета и любовта в дома. Отглежда се лесно, подходящо е и за начинаещ цветар. Следващия път, когато минавате покрай цветарски магазин, попитайте за спатифилум.\nКак да отглеждаме царска бегония в дома си\nОт кои неща у дома трябва да се отървем според Фън Шуй


сезон 3, епизод 8, Епизод 8 - Сезон 3\nШериф и Бриар се отправят отново към училище. Учител от училището на Сара е убит, докато се е канел да напусне града. От какво е бягал? От агресивен ученик или от своето минало? Полицаите ще трябва да отсеят истината от лъжата.\nПритиснати до стената, Епизод 3 - Сезон 3\nКогато Франк и Лу се заемат да помогнат на собственици на земя, заплашени от изгонване, наяве излизат дълго пазени тайни.\nБерлин, Епизод 21 - Сезон 10\nДокато екипът разследва убийството на офицер на „Мосад“ във Вирджиния, Тони и Зива пътуват до Берлин, за да проследят убиеца на баща ѝ.\nОтмъщение, Епизод 22 - Сезон 10\nВ отмъщение на убийствата на Ели Дейвид и Джаки Ванс, екипът усилено издирва Боднар въпреки нарежданията на отдел „Вътрешна сигурност“ да се откажат от случая.\nПрестъплението не е изгодно, Епизод 8 - Сезон 2\nКабаре "Рай" преминава през труден период, след като една от сервитьорките е жестоко убита, а собственикът е отвлечен от мистериозни престъпници. Междувременно Аврил опитва късмета си на сцената, а Лорънс е ядосан от подозренията на отдел "Вътрешни разследвания" към него.\nсезон 3, епизод 9, Епизод 9 - Сезон 3\nТайни и досиета, Епизод 6 - Сезон 6\nЕкипът открива доказателства, които ги отвеждат до въпроса, дали смъртта на млада майка действително е вследствие на самоубийство.\nТой не ми е в тежест, той е мой брат, Епизод 12 - Сезон 2\nБостънската полиция работи заедно с ФБР след убийството на банков мениджър по време на въоръжен обир. В същото време Томи може да се има други неприятности точно когато връзката му с Маура е започнала да се задълбочава.\nПетък, 13-ти, Епизод 2 - Сезон 3


Кой е Делян Пеевски - 24chasa.bg\nКой е Делян Пеевски https://www.24chasa.bg/Article/2057703\nКой е Делян Пеевски Кой е Делян Пеевски 24 часа онлайн\n24 часа онлайн 63; Делян Пеевски\nДелян Славчев Пеевски е български юрист, предприемач, медиен магнат и политик. Народен представител е от парламентарната група на ДПС в 41-то Народно събрание. Майка му, Ирена Кръстева, е съсобственик в най-голямата печатница в България - ИПК „Родина" и собственик на няколко вестника. През 2001 година Делян Пеевски става член на НДСВ, тогавашният министър на транспорта Пламен Петров го назначава за парламентарен секретар и му възлага да оглави борда на "Пристанище Варна" ЕАД - най-голямото пристанище в България. През това време той е студент по право в Югозападен университет „Неофит Рилски". При правителството на Симеон Сакскобургготски майката на Пеевски, Ирена Кръстева, е шеф на Българския спортен тотализатор. От май 2005 година Пеевски е следовател в стопански отдел на Столичната следствена служба. Пет месеца по-късно е назначен за заместник-министър на държавната политика при бедствия и аварии в правителството на Сергей Станишев. Там той наблюдава Държавния резерв. Става и член на междуведомствената комисия, която издава лицензите за търговия с оръжие.Пеевски е член на ДПС, както и народен преставител от 14 юли 2009 година насам. От 29 юли 2009 е член на Комисията по вътрешна сигурност и обществен ред, а от 20 януари 2010 година член на Комисията по правни въпроси. Пазарувай в MediaMall.bg - книги, музика, филми и абонаменти\nПеевски: ДАНС вече ще работи, няма само да се говори\nДелян Пеевски избран за председател на ДАНС\nКметът на с. Галиче Ценко Чоков и синът му Мартин Чоков остават в ареста,\nДъщерята на легендарния защитник Трифон Иванов - Галина, обвини последната му жена, че опитва да разпродаде тайно имотите му. Тя публикува на профила си във фейсбук разпечатка от съобщения,\nНа 87-годишна възраст днес почина режисьорът Гертруда Карлова Луканова - един от основателите на Народния театър за младежта, съобщават от Съюза на артистите в България.\nНад 60 нелегални мигранти са преминали незаконно границата ни с Гърция миналата нощ и в съботния ден.\nПоследно от 6 песни, които ще усилят оргазма ви\nСтранните ритуали на известните\nКрай на заекването!\nПовече красота, по-малко скъсани нерви\nБез едно мога, с едно – не\nАн Райс: "Големите надежди" промени живота ми\nСъбраха парите за операция на 24-годишната студентка Теди от Пловдив\nХиляди хора с добри сърца подпомогнаха 24-годишната Теодора Такева от Пловдив, съобщи TrafficNews.bg.\nВече е събрана нужната сума, за да бъде направена операция на момичето.\nСинът, заклал с брадва баща си, го смятал за вампир\nЗадържаха под стража сина, заклал баща си с брадва в ломското село Сталийска махала.\n39-годишният Марин Величков остава в ареста, реши окръжният съд в Монтана.\nПразниците на духовата музика "Дико Илиев" завършват с балканско надсвирване\nМладежкият духов оркестър "Сурма" - Украйна, ще даде начало на третата вечер на ХV-те Международни празници на духовите оркестри. На 29-ti май от 18 ч. възпитаниците на Музикалния колеж на гр.\nПловдив почита Ботев с поклонение и венци\nПловдив ще почете Ботев и загиналите за свободата на България с поклонение пред паметника на поета-революционер в Цар-Симеоновата градина. Церемонията е на 2 юни от 11 часа.\nХрана и медицински прегледи на заловените мигранти\nВсички нелегални имигранти от двете групи, които бяха задържани снощи и днес на територията на ГПУ-Петрич са настанени и им е осигурена храна, съобщиха от МВР.\nПоследно от Ценко Чоков и бандата му остават в ареста\nПрезидентът на Филипините фен на виаграта и е за изнасилването


Аксиния ревна за мъж - Скандално\nАксиния не издържа без любов\nИзвестната певица Аксиния ревна за мъж. Пред свои приятелки тя обяви, че е готова на всичко дори и само за една романтична вечер с някой самец, който обаче изпълнява дългия списък с изисквания, за да бъде допуснат до прелестите на поп иконата.\nДействително, вманиачената на тема фитнес изпълнителка от доста време насам си няма гадже. Дори на различни светски прояви се появява сама или само със свои приятелки, а гърдите ѝ потреперват при всеки разговор с представител на противоположния пол.\n„Дори и в залата за фитнес гледа стръвно. Преди си тренираше по уредите, бягаше си по пътеката и не се занимаваше с никой. А сега настроението ѝ се сменя от пълна любезност към тотална агресия за някакви секунди. Докато ти се усмихва насреща, в следващия момент е в състояние да ти извади очите с нокти”, споделя фитнес инструктор.\nВ същото време за Аксиния тръгнаха горещи слухове, че е залитнала сериозно по женските ласки. Тя на няколко пъти се опита да опровергае тези твърдения с различни изявления по темата, но засега никой не ѝ вярва. Няма спор обаче, че певицата действително се нуждае от един солиден мъж до себе си, който да я усмири и да я направи щастлива.


Monitor.bG :: Дерменджиев: Спокойно, ще бием „Жалгирис”\nНачало → Спорт → Дерменджиев: Спокойно, ще бием „Жалгирис”\nДерменджиев демонстрира спокойствие и оптимизъм преди реванша с „Жалгирис”.\nДерменджиев: Спокойно, ще бием „Жалгирис”\nАгенция Монитор - вторник, 18-07-2017 - 17:08\nТреньорът на „Лудогорец” Георги Дерменджиев демонстрира спокойствие и оптимизъм преди реванша с „Жалгирис” от втория квалификационен кръг на Шампионската лига. "Орлите" допуснаха поражение с 1:2 в първия мач, но специалистът е убеден, че пасивът може да бъде наваксан от неговите момчета. Срещата в Разград е утре вечер от 21 часа и ще се предава пряко по „Диема Спорт”.\n"Момчетата са свикнали с тези турнирни мачове и с напрежението около тях, сподели спецът. - Нормално е след загубата да не са напълно спокойни, но мисля, че ще преодолеят всичко. Наясно сме, че ни очаква труден мач срещу добър отбор. Трябва да подходим внимателно и да сме разумни през всички 90 минути. Ако съумеем да го сторим, съм убеден, че ще се справим. Мисля, че отборът повишава с всеки изминал момент формата си. Лично аз съм спокоен и съм оптимист за мача", добави Дерменджиев.\nКакто е ясно, двубоят е ключов както за бъдещето на клуба, така и за това на спеца. Ако „Лудогорец” не успее да продължи в следващия кръг, Дерменджиев със сигурност ще бъде уволнен.\nПърви български хокеист подписа с клуб от НХЛ\nБяла почерня от скръб, погребаха Алекс\n„Лудогорец“ с „Виктория“ (Пилзен) в спор за групите на Шампионската лига\n„Лудогорец“ вгорчи дебюта на Илиев\n„Лудогорец” продаде Ангуло на мексиканци


Начало » Коментари, Национални » Умният българин боледува и мре. Тъпите нации забравиха за вируса\nКогато цифрите говорят, и боговете мълчат. Ние, българите, не се ваксинираме (едва 20% имат сертификати) – и мрем. На второ място сме в света по смъртност от Ковид – 120 на милион за седмица. В страните с близо 80% ваксинирани починалите са под 1 човек на милион (Япония и др.). Там вече забравиха за вируса.\nСега би трябвало да си отговорим на следния въпрос: ние, българите, с нашето нежелание да се ваксинираме по-умни ли сме от японци, норвежци и десетки други народи? И ако да – защо вирусът ни удря повече от тях?\nИзводът не е утешителен. Начинът, по който реагираме на пандемията, косвено показва и защо сме най-бедната страна в Европейския съюз:\nЗащото не сме способни да мислим логично и продуктивно. Горните цифри са категорични. Но не сме способни да ги осмислим. На слухове, внушения и манипулации вярваме, но на цифри и факти – не.\nЗащото не сме единни. Разделението ни по въпроса за ваксините, както и по много други въпроси, е драстично. У нас всеки проблем ражда не единодействие и решение, а кавги и скандали. В същото време другите народи действат синхронно, като един. Това усилва потенциала им, докато нашият разнобой ни изтощава.\nПри това в случая държавата ни не беше достатъчно категорична в управлението на кризата. Да, колебанието да се наложат ограничения беше породено от грижа за оцеляването на бизнеса и туризма и под натиска на отделните сектори. Но кой друг, ако не властта, трябваше да тропне по масата и да смълчи врявата, като разсее страха от ваксините? Държавата трябва да знае как да накара народа да я слуша и да й вярва. Особено в критични моменти.\nОсобено внимание следва да обърнем и на социалните мрежи. Нали уж нямаше да допускат спекулативни, ненаучни и паникьорски публикации и коментари за Ковид? Действителността се оказа съвсем различна: социалните мрежи си затвориха очите пред разразилата се истинска вакханалия, толерираха нахлуването на негативизма. Станаха проводник на нездрави настроения. Това усили хаоса, обърка и продължава да обърква хората.\nКогато въпросът опира до здравето и оцеляването на милиони българи, воплите за индивидуална свобода звучат фалшиво. Особено когато са подклаждани с предизборни мотиви и митинги. Защото нея, свободата, никой не я застрашава. Но се спекулира зверски с нея. И ако някои треперят първосигнално само за себе си (“Кой знае какво ще ми стана от проклетата ваксина!” – а практиката сочи, че нищо не става), за себе си трябва да мисли и общността като колективен организъм.\nВ рамките на темата остава и въпросът могат ли ваксинираните да се заразяват отново – безсимптомно или със слаби симптоми – и да стават преносители на вируса? Не като изключение при индивиди със слаба имунна защита, а масово. Ако е така, идва следващият логичен въпрос: Служи ли в такъв случай ваксината като ограничител на разпространението на вируса в популацията, или само облекчава симптомите на конкретния ваксиниран? От отговорите зависи каква трябва да бъде оптималната държавна регулация.\nПроцент на ваксинираните по страни\nНяма данни за България в списъка с процентите на ваксинация по страни\nБрой на починалите от Ковид през последните 7 дни на 1 милион население. България е на непрестижното второ място в света\nВ Индия от 1,3 милиарда души население са ваксинирани вече 1 милиард. 300 милиона са с по две дози, 700 милиона – с по една. Което говори, че са форсирали рязко ваксинацията през последния месец Закономерно броят на новозаразените пада от 400 хиляди на 20 хиляди дневно\n« До 9 ноември се отменят представленията на Държавен куклен театър Стара Загора\nОтново мигранти по АМ “Марица” и между Ракитница и Богомилово – бюлетин »


Декорация на дома с репродукция на чудесен пейзаж от Иван Айвазовски – BGtextile.eu\nadmin Декорация на дома с репродукция на чудесен пейзаж от Иван Айвазовски2018-09-11T15:08:35+02:00 Статии\nИван Айвазовски е любим художник на изключително много хора, включително и на клиентите на онлайн магазин Reprodukcii.com. Неслучайно посетителите на електронната галерия обожават неговите творби и често поръчват техни репродукции върху платно. Руският художник, който всъщност има арменски корени, е прочут най-вече с уникалните си морски пейзажи. Може би е логично, че морето има специално значение за неговото творчество, при положение че е работил като главен художник на руския флот. Айвазовски е световноизвестен творец и на неговите произведения можем да се насладим в музеи из цялото земно кълбо. Все пак, той е оставил след себе си повече от 6000 картини, което говори за неговата невероятна продуктивност.\nТрудно е да посочим коя е най-известната и харесвана творба на Иван Айвазовски. Почти всеки негов морски пейзаж се е превърнал в истински шедьовър. Все пак, ако се обърнем към мнението на клиентите на Reprodukcii.com, вероятно един от техните топ избор би бил „Деветата вълна“. Това е нещо повече от пейзаж, тъй като е изобразена мощта на морето и мъката на дребните хора в него, които са претърпели корабокрушение. На мрачните морски вълни и хорското страдание контрастират ярките изгряващи слънчеви лъчи. Ако продължим да анализираме посланията върху платното, можем да приемем тази слънчева светлина като лъч надежда за корабокруширалите. Относно майсторството на художника коментарът е напълно излишен. Способни сме само да се насладим на идеалната комбинация от светли и тъмни тонове, изобразяващи по забележителен начин морската природа.\nНейният суров нрав се проявява и в картината „Буря в морето“. Тук отново фокусът се спира върху силата и могъществото на водата и природните сили, които въпреки мрачната буря изглеждат едновременно красиво и смразяващо. Отново се наблюдават чудесно контрастиращи си светли и тъмни нюанси, с които са нарисувани гъстите буреносни облаци и непокорната морска вода.\nЗначително повече светлина, макар и недомонираща, можем да забележим в картината „Крайбрежие“. Това е друг прочут пейзаж от Иван Айвазовски, където този път вниманието е насочено към изяществото на морския бряг и неговата ивица. Мрачните облаци и тук не липсват, за да създадат допълнително напрежение към иначе спокойно изглеждащия пейзаж. Забележителен е начинът, по който е изобразена морската ивица, с невероятен детайл, досущ като на снимка. Дребните хорица на брега само допринасят към цялостното впечатление за удивителната магичност и могъщество, които притежава морският бряг.\nhttps://bgtextile.eu/%d0%b4%d0%b5%d0%ba%d0%be%d1%80%d0%b0%d1%86%d0%b8%d1%8f-%d0%bd%d0%b0-%d0%b4%d0%be%d0%bc%d0%b0-%d1%81-%d1%80%d0%b5%d0%bf%d1%80%d0%be%d0%b4%d1%83%d0%ba%d1%86%d0%b8%d1%8f-%d0%bd%d0%b0-%d1%87%d1%83%d0%b4/https://bgtextile.eu/wp-content/uploads/2018/06/reprodukcii.pnghttps://bgtextile.eu/wp-content/uploads/2018/06/reprodukcii-150x150.png 2018-09-11T15:08:35+02:00 adminСтатииИван Айвазовски е любим художник на изключително много хора, включително и на клиентите на онлайн магазин Reprodukcii.com. Неслучайно посетителите на електронната галерия обожават неговите творби и често поръчват техни репродукции върху платно. Руският художник, който всъщност има арменски корени, е прочут най-вече с уникалните си морски пейзажи. Може би...admin office@bgtextile.euAdministratorБългарският каталог за текстил\n« Костюм от пола и официален топ за абитуриентския бал\nПривличане на внимание с визитни картички »


Лаутаро е микс между трима от най-големите, твърди Верон - Италия - Европейски футбол - Sportal.bg\n03 декември 2019 | 15:12 - Обновена\nСилната форма на Лаутаро Мартинес накара сънародника му Хуан Верон да го похвали. Някогашният национал на Аржентина смята, че нападателят на Интер е събрал в себе си по малко от качествата на няколко изкусни голаджии, носили екипа на “албиселесте”.\n“Лаутаро има по нещо от Габриел Батистута, Серхио Агуеро и Ернан Креспо”, заяви Верон пред Gazzetta dello Sport.\nОт началото на сезона Мартинес може да се похвали с 13 попадения в 19 срещи за “нерадзурите”. “Не аз съм магьосник, нека това да бъде ясно - продължи Верон. - Лаутаро е такъв, защото той е страхотен. Такъв си беше и в Аржентина, такъв е и сега в Италия. Невъзможно е обаче да го сравняваме само с един футболист. В играта му виждам нещо от движението на Агуеро, особено когато отборът атакува. В същото време Мартинес има сила на удара като на Батистута и е изкусен в наказателното поле по подобие на Креспо. Винаги е в състояние да се окаже на правилното място в правилния момент.”\nАтакуващият играч на Интер е на 22 години. “Независимо че е едва на толкова, той демонстрира и силен характер. Гледайте внимателно изявите му и ще забележите колко много неща прави в действителност. И в почти всички от тях е на ниво”, завърши Малката вещица.\nСерхио Агуеро Лаутаро Мартинес Интер\nКонте: Този отбор има характер, искам да постигна с Интер това, което направих с Юве и Челси\nЛукаку измъкна Интер в Болоня, напрежението върху Юве се запази (видео)\n04 декември 2019 | 19:28\nПо-скоро между Агуеро, Тевез и Батистута Рейтинг: 1 0\n03 декември 2019 | 17:17\nбезспорно това е играч на бъдещето, притежаващ всичко необходимо да бъде на върха. Рейтинг: 17 0\n03 декември 2019 | 15:46\nспирталци, обновете снимката на отбора. Тази грам не е актуална... Рейтинг: 2 2\nКреспо и Батистута бяха мощни ръстови нападатели. Как Лаутаро с ръст 174см може да прилича на някой от тях? Да го сравняват с Тевес или Агуеро, ок. Рейтинг: 7 3\nОткакто е дошъл в Интер, повтарям, че това момче е абсолютно копие на Агуеро, което е повече от добре, тъй като обожавам играта на Серхио. Всичко негово, притежава и Лаутаро. Пред Мартинез има убийствен потенциал и дано го развива в Интер. Ако има нещо, което искам да отстрани от играта си, то това са леките падания. Симулативно е момчето, няма смисъл да си кривим душата в това отношение. В Интер никгоа не сме се славели с такъв тип играчи, които падат от полъха на вятъра. Рейтинг: 17 1\n03 декември 2019 | 20:38\nЧети Вещицата к'во е казал вместо да задаваш куци въпроси.. Рейтинг: 4 0


Статии с етикет: Испания\nПетък, 13 Юли 2018 13:09\nИспански производители отглеждат дини във формата на сърце\nТази седмица Anecoop — най-големият в Испания производител на дини започна доставката на сочния плод във Великобритания. На този етап са транспортирани 2000 килограма „динени сърца“.\nСъздаването на новия продукт, който е резултат от процес на разработка и иновации, е насочен към това да изненада потребителите, предоставяйки им (взаимни – на потребителите и на производителите) взаимоизгодни условия.\nУникалните „ягодови сърца“ са разновидност и на ароматните мини-дини. Технологията, използвана за тяхното получаване е на 100% естествена.\nНа този етап Anecoop предлага свята уникална продукция посредством един от своите партньорски кооперативи по молба на британска верига супермаркети, чийто изискани клиенти искат основно уникални продукти.\nИзвестност испанската компания е придобила благодарение на своите безсеменни дини Bouquet, производството на които въведе Anecoop като най-големият в Испания производител на дини. Това е водеща марка на европейския пазар, на който той присътства от 1992 година, доставяйки плодове и зеленцучи в основните дистрибуторски мрежи в 30 страни.\n100% от дините Bouquet се произвеждат в Испания. Тяхното отглеждане се осъществява от испански производители с висока степен на специализация в този плод. Благодарение на програмата Bouquet Anecoop е дадена възможност за продължаване на динената кампания от април до края на август. По време на течащата в момента кампания Anecoop планира да пусне 150 000 тона дини, като 80% от този обем ще се състои от безсеменните „зелени ягоди“ Bouquet. През 2017 година испанската компания е продала 132 000 тона от тях.\nВторник, 03 Юли 2018 12:46\nИспания презентира най-сладките мандарини в света\nОтглеждането на мандаринови дървета от сорта „Пролетно слънце“ може да става само по лиценз\nОфициалната презентация на новия сорт мандарина „Пролетно слънце“ се е състояла във Валенсия. Мероприятието е оправдало очакванията на организаторите, защото много хора са искали да пробват супер-мандарините.\n„Ние сме много доволни от интереса към този продукт. От почти 100-те килограма мандарини, които донесохме за дегустация, останаха само корите“, казва Дейвид Алба, генерален директор на компанията, която притежава ексклузивен лиценз на сорта в Испания.\n„Пролетно слънце“ е резултат от индуцирана мутация на мандарини Murcott, постигната чрез облъчване. С разработката на сорта са се занимавали учени от организацията на селскостопанските изследвания (ARO) в Израел.\nТрябва да се отбележи яркият, превлекателен цвят на плодовете на този сорт, а също и наситеният, много сладък вкус и високо съдържание на сок (над 50%). По скалата на Брикс съдържанието на захар в мандарините „Пролетно слънце“ се колебае от 15 до 17%, което ги прави един от най-сладките цитруси в света. „Първите дистрибутори, вече продават мандарини „Пролетно слънце“ в САЩ, Австралия и Южна Америка“, казваАлба.\nНад 2000 хектара мандаринови дъревета от този сорт са засадени в Израел, Австралия, Южна Африка и Перу. В Испания за осигуряване на правилен маркетинг е разрешен максимален предел от 700 000 дървета.\nПроизводителите, които искат да отглеждат „Пролетно слънце“, трябва да получат официален лиценз. В противен случай ще получат съдебни искове, започващи от 1 януари 2019 година.\nПетък, 08 Юни 2018 10:41\nВ Испания дезинфекцират почвата с озон\nИспанската компания Agrícola General del Sureste (AGS), начело с агронома Хоакин Игнасио Мартинес Морено, използва озон за дезинфекция на почвата и е пионер на този метод в провинциите Мурсия и Кастилия-Ла Манча.\nКомпанията работи по начин от две години. Миналата година тя е била използвана в 16 ферми в Мурсия, а тази година - вече седемнадесет само до април, което показва все по-голям интерес и потенциала на този метод.\nСпоред Х. Морено това е биологичен метод за дезинфекция на почвата. До сега са използвани само химически агенти за това. Единственият нехимичен метод е соларизацията на почвата, но при този метод е нужно много полиетилен, вода и торове за поддържане на висока температура по време на процеса. Полиетилен е нужен и за химическата дезинфекция, за да се предотврати изпаряването на дезинфектиращите пари.\nКакто химическата дезинфекция, така и соларизацията е нужно да завърши 1-2 месеца преди засаждането на разсада. Новият метод за дезинфекция на почвата е сертифициран в САЩ и ЕС за използване в биологичното производство. Той може да се използва и в напоителните системи, което е значително предимство пред други методи. В този случай, озонът се инжектира във водата, без значение дали се прилага капково или с пръскачки и с водата влиза в почвата, кото убива всички микроорганизми - бактерии, гъбички и нематоди.\nСлед 24 часа със същото оборудване в почвата се инокулират живи микроорганизми. Това позволява да се съживи, регенерира почвата и да се предотврати бързото връщане на патогени към нея. Може да се каже, че този метод е вид презареждане на почвата.\nПетък, 02 Февруари 2018 12:22\nВ Испания отглеждат авокадо без костилка\nБританският производител на дрехи Marks&Spencer представя на пазара коктейлно авокадо - плодове с размери от 5 до 8 см, които нямат костилка.\nНеобичайният сорт е създаден без използването на генна модификация, по пътя на минимизиране размера на цвета.\nДруга разлика от традиционното авокадо е ядливата кора. При сърцевината разлика няма - тя е бледозелена, мазна на вкус и с наситен аромат. За сега новият сорт се отглежда само в Испания. Коктейлното авокадо е много популярно сред парижките готвачи, които украсяват с тях изискани блюда.\n"В нашата колекция вече има сортове с миниатюрни плодове и гигантско авокадо. Сега пускаме на пазара “свещен граал“ - авокадо без костилка! То е идеално за кутии за хранене и закуски, защото може да се яде цяло“, казва агрономът на британския производител на облекло Шарлот Къртис.\nЧетвъртък, 11 Януари 2018 14:55\nВ Испания торнадо разруши 200 хектара оранжерии\nТорнадо изравни със земята голям парцел с оранжерии в община Ел Ейдо, Испания. По предварителни изчисления са унищожени около 200 хектара оранжерии. На снимки може да се види как торнадото е разбило твърди покрития от конструкциите.\nСпоред местните служители, са пострадали оранжерии в които се отглеждат патладжан и краставици. Най-големи са щетите нанесени на оранжерии с пипер, защото на територията на Ел Ейдо основно се отглежда тази култура.\nЗа щастие никой от оранжерийските работници не е пострадал, защото по време на торнадото работниците са почивали за празниците. Средната площ на оранжериите на местните производители е само 2 хектара, тъй като повечето от тях са семеен бизнес и освен това само няколко оранжерии са били застраховани.\nОранжерийните в Испания не за първи път страдат от климатични бедствия. Например преди три години градушка разруши 60 хектара оранжерии.\nЧетвъртък, 11 Януари 2018 14:06\nИспания с най-много площи с биологични продукти\nСпециалисти на Европейското бюро по статистика съобщават, че сред европейските страни Испания е на първо място по отношение на площи, предназначени за отглеждане на биологични продукти. Според данните тези площи са 2 милиона хектара.\nВодещи позиции имат и Италия (1,7 млн. ха), Франция (1,5 млн. ха), Германия (1,1 млн. ха.) и Австрия (571,000 ха). Страните, в които биологичното производство не е толкова популярно са Люксембург (4,3 хил. ха), Нидерландия (52 хил. ха), Ирландия (77 хил. ха), България (161 хил. ха), Унгария (186 хил. ха), Румъния (226 хил. ха), Великобритания (490 хил. ха) и Полша (537 хил. ха).\nСравнението на разпределението на площите с традиционно и биологично производство показва, че Австрия е лидер в тази област, която разпределя 21,25% от земята за отглеждане на биологични продукти. Следват я Швеция (18,3%), Естония (18,2%), Италия (14,19%) и Чехия (14%). От Европейското бюро по статистика съобщават също, че през последните 5 години, площта, заета от биологичното земеделие се увеличава почти с 2 мил. хa, а броят на регистрираните производители на биологични продукти достига 295 600 в края на 2016 г.\nПетък, 08 Декември 2017 14:30\nИспания загуби около 70% от реколтата от зърно поради сушата\nНай-голямата река на Иберийския полуостров и най-дългата река в Испания - Тахо, може да пресъхне напълно поради продължаващата суша в страната, която е най-лошата за последните 20 години.\nПроблемите с дъждовете започнали през пролетта и се усложнили със сухата и гореща есен. Експертите се опасяват, че до 2100 г. значителна част от държавата може да се превърне в пустиня, съобщава Euronews.\nСпоред Ана Касалс, представител на испанската метеорологична служба AEMet на районите на Иберийския полуостров, значително са се увеличили площите без растителност.\nНай-силно сушата засяга земеделието: 70% от добива на зърнени култури е загубен поради липсата на валежи. В някои испански села се е наложило да убиват добитъка - нямало е с какво да хранят животните.\nЗапасите на вода в резервоарите са намалели до 37% от капацитета им. Мерките, предприети за пестене на вода, все още не са усетени, особено от населението. Местните власти обаче следят отблизо използването на вода във фонтани и декоративни елементи от градската среда.\nЧетвъртък, 25 Май 2017 16:31\nСуша погубва реколтата в Испания\nПродължителната суша на фона на сравнително високи температури, унищожи част от реколтата в Испания.\nДобивите от зимните зърнени култури ще паднат до 9,5 млн. тона, което е с 51% по-малко в сравнение с миналата година, прогнозира испанската асоциация на младите фермери (ASAJA).\nЗасятата площ със зимни житни култури през 2017 г. е близка до миналогодишната - 5,7 милиона хектара. Сушата е унищожила реколтата на 15-80% от засятите площи. Областите Кастилия и Леон, в които обикновено се отглежда около половината от испанската реколта може да загубят 50-80% от посевите.\nСпоред прогнозите на метеоролозите, валежите ще бъдат слаби, а температурата - по-висока от нормалното, което още повече ще влоши положението.\nВторник, 24 Януари 2017 11:11\nБългария е втора по внос на зърно в Испания\nБългария се нарежда на второ място сред вносителите на зърно в Испания за тази стопанска година. От 1 юли, когато е започнал сезонът, досега, страната ни е изнесла 1,041 млн. тона зърно за европейската държава. Статистиката отчита, че през миналата стопанска година сме експортирали за Испания общо1,011 млн. тона зърно.\nС това България се нарежда на второ място след Франция, която традиционно е най-големият доставчик на зърнени култури за иберийската държава. Общо 1,249 млн. тона са внесени от страната за настоящия сезон. След България, която е на второ място, се нареждат Украйна, Румъния и Литва. И трите държави отбелязват ръст в износа си. Единствено Великобритания е намалила износа – 397 хил. тона са изнесени тази година, при 422 хил. тона за същия период през миналия сезон.\nПостижението за страната ни е още по-значимо ако се вземе в предвид факта, че вносът на зърно в Испания е намалял с около 16% спрямо предишния сезон. Свиването на вноса се дължи на повишено вътрешно производство заради добрата реколта за 2016г. в Испания. Внасянето на ечемика се е свил до 549 хил. тона в сравнение с 641 хил. през предишния сезон, а царевицата – до 1,926 млн. тона, в сравнение с 2,874 млн. тона, отчита статистиката.\nПетък, 30 Декември 2016 17:07\nЕС расширява площите с ГМ царевица\nВ изминалия сезон темповете на ръст при площите с генномодифицирана царевица в ЕС достигнаха рекордно ниво. Причината е в обезпокоеността на испанските производители от значителнотоувеличаване числеността на врездителите. Като цяло през изтичащата 2016 година страните от ЕС са засели 136,337 хил. ха с ГМ семена от царевица, от производителя Monsanto, като е използван само един сорт създаден от компанията още през1998 година(MON810).\nТази площ представлява 1,6% от общата посевна площ с царевица в ЕС – 8,8 млн. ха, като увеличението в сравнение с миналата година ес 19 хил. ха повече. Испания е най-големият производител на ГМ царевица в ЕС, където площта на сеитба за 2016 година беше 129,1 хил. ха, като причината е в увеличаване популацията на вредителите. Благодарение на използването на ГМ семена на 35% от общата площ, средният добив от царевица в Испанияпрез сезон 2016 достигна 11,6 т/ха, което е най-високият резултат сред страните от ЕС.


Икономисти: Ниската цена на горивата ще се задържи поне година\nИзточник: Plovdiv24.bg 09:44 / 24.12.2014 Отпечатай Изпрати\nНиската цена на горивата ще се задържи поне година. Това прогнозира в сутрешния блок на Нова телевизия бившият министър на икономиката и енергетиката Трайчо Трайков.\n"Такива са и пазарните сигнали", коментира той. И добави, че "сметката е много проста - цената на петрола е около 45% от крайната цена на бензина и дизела".\n"Това обяснява защо цените у нас са паднали с едва 16-17 на сто. Акцизът у нас е най-ниския в ЕС, докато самата цена на бензина е сред най-високите. Само в Малта и България бензинът не е намалял за последните 10 дни. В Полша, Австрия и Франция то стига до 15%", каза Трайков.\nИкономистът Лъчезар Богданов от своя страна заяви, че за последния месец се наблюдава рекорден спад в цените - петролът е поевтинял с около 20%, а за цялата 2014-та, спадът е около 38% за суровия петрол. На българския пазар цените са паднали с около 18%.\n"Хората се чудят защо не поевтинява повече бензинът - това е заради данъци и акцизи, които няма как да слязат надолу. Имаме монополен вносител на природен газ и цената му не е мръднала от година. В САЩ той е поевтинял с около 30%. Световната икономика не е в цветущо състояние. Аз лично не се наемам с прогноза дали и с колко може още да поевтинеят горивата", каза той.\nНяма да падат цените на горивата защото тая държава се издържа само от акциз и ДДС а реална икономика няма никаква.


Добри практики представят в старозагорско училище — Novinata.bg\nСреща за обмяна на добри практики по Националната програма „Иновации в действие“ се провежда в Пето основно училище „Митьо Станев“ в Стара Загора.\nУчастници са още преподаватели от Основно училище „Св. Климент Охридски“ в Хасково, Средно училище „Васил Левски“ село Маноле и Основно училище „Христо Ботев“ село Равно поле.\nНай-напред гостите бяха поздравени от мажоретния състав на училището, един от първите в града. „В нашето училище през 1999 г. е създадена първата детска оперна студия, иновациите тук не са от вчера. „Животът на сцена е част от живота на училището“, сподели директорът Димитринка Йовчева. Тя представи училището пред гостите. Денят продължи с дискусия на тема: „За баланса в иновациите и баланса у учителя“.\n„Програмата е много предразполагаща, защото в днешно време всеки говори за иновации, но е важно представянето им. Сигурна съм, че това, което ще видите тук, ще Ви ангажира“, каза Иванка Сотирова, зам.-кмет образование, здравеопазване и социални дейности в Община Стара Загора. Тя припомни, че тук е създаден единствен по рода си в страната оперен театър, запозна гостите и с част от културната история на Стара Загора. „Радващо е, че има приемственост в Пето основно училище. Освен че е иновативно, то е и училище с традиция. Радващо е, че тази традиция продължава и създаде добра школа, за да могат днес преподавателите да се похвалят с много добри резултати от външното оценяване – винаги между първите в областта. Това прави интереса към училището все по-голям“, допълни Сотирова.\nСлед директорката, представители на другите училища също разказаха за работата там. В следващите два дни участниците във форума ще дискутират теми за работа с индивидуални комплекти „Геометрични фигури“ по метода Монтесори в подготвителна група, както и посланици на природата: „Аз рециклирам“, „Зелена образователна градинка- Аз отглеждам живот“ и „Зеленият свят на моите мечти- Зелен град“.\n← Как да опазим природата и биоразнообразието: конференция в Русе търси идеи за България и Европа\nИвайло Мирчев: Защо Радев не попита Путин защо ни спря газа →\nКметът Димитров връчи награда ИКАР за чест и достойнство на пловдивския актьор Симеон Алексиев\n3.18 е средната оценка на държавата в грижата за децата


Лекарствата за лечение на Ковид са вече безплатни – Vihrogon.bg\nЛекарствата за лечение на Ковид са вече безплатни\n10:20 / 13.09.2021\nНационалната здравноосигурителна каса (НЗОК) поема лекарствата за лечение на болни от COVID, които се лекуват в домашни условия като плаща три групи медикаменти – антибиотици, кортикостероиди и лекарства, които влияят на кръвосъсирването. Посочено е обаче, че лекарствата срещу този вирус ще са без пари само по време на обявено извънредно положение или обявена извънредна епидемична обстановка, пише „Труд“.\nВ бр. 75 на Държавен вестник вече излезе решение на НЗОК за включване и на болните от COVID-19 в списъка със заболявания, за които касата плаща напълно или частично лекарствени продукти, медицински изделия и диетични храни.\nВсички болни на домашно лечение с COVID-19 ще получават и пулсов оксиметър, за да могат да мерят нивото на кислород в кръвта.\nАмбулаторното лечение на по-леките случаи на коронавирус ще се осъществява само в специално разкритите COVID-зони на поликлиники и медицински центрове, които към момента са само 50 на територията на цялата страна. По разчети на здравното министерство те трябва да са 150.\nПроцедурата, одобрена от Надзорния съвет на НЗОК, предвижда лекарите-специалисти от медицинските центрове в извънболничната помощ да извършват до 2 прегледа на пациентите. Това ще става в период от 10 календарни дни от датата на доказване на заболяването.\nПри необходимост и по преценка на лекуващия лекар на пациентите ще се назначават образни и лабораторни изследвания, които ще са безплатни. Също по преценка на лекаря ще могат да се назначават и различни медикаменти.\nВсички новоразкрити COVID зони могат да получат безвъзмездно апаратура на стойност до 50 хиляди лева, включваща подвижен рентгенов апарат, апарат за лабораторна диагностика, ЕКГ и др. Вече започна изпращането на пулсоксиметри към всички COVID центрове. Всеки ще получи между 30 и 40 пулсоксиметъра, които ще бъдат предоставяни на пациентите, чието лечение се провежда амбулаторно. Болните сами ще си измерват кислородната сатурация и ако тя слезе под определени нива, ще бъдат хоспитализирани. Според медици, към които „Труд“ се обърна за мнение критичната сатурация, която налага влизане в болница е под 85.\nЗа първи път НЗОК финансира лечението на остро заболяване, съобщи служебният здравен министър Стойчо Кацаров. Досега касата плащаше само домашно лечение на хронични заболявания. Преди дни бяха отпуснати 25 млн. лв. допълнително на НЗОК за лекарства, като голяма част от тях ще се използват за лечение на болни от COVID. Очаква се до седмица-две да настъпи пикът на четвъртата вълна на заболяването.


„Внуче назаем“ на гости при „баба под наем“ – Би Ай Телевизия\nНачало / Предавания / еМисия България / „Внуче назаем“ на гости при „баба под наем“\n„Внуче назаем“ на гости при „баба под наем“\nBiTelevision 04/12/2015\tеМисия България Коментарите са изключени за „Внуче назаем“ на гости при „баба под наем“ 1,330 Показвания\nДокато българските села се обезлюдяват, все повече деца растат в градовете, далеч от природата и чара на спокойния живот. За трета поредна година Община Габрово организира програмата „Приеми ме на село“. В нея се включват деца и младежи, любопитни към начина на живот на село, както и баби и дядовци, ентусиазирани да разказват и показват. Доброволческата програма вдъхновява и нова инициатива – „Коледни внучета“.\nВ средата на юли в село Харачерите две баби и един дядо „под наем“ приемат в домовете си осем „внучета назаем“. Те участваха във фолклорния фестивал „Андъка пее и танцува“ в съседното село Кметовци.\nВ инициативата се включиха 70 внучета назаем и 40 баби и дядовци под наем в общо осем села. 24-годишната Катерина Божинова от Благоевград е един от доброволците в село Харачерите. „Реших, че искам да отида на по-различен край и да видя по-различни неща откъм обичаи и практики, традиции. Харесва ми простотата, гостоприемството на хората, като цяло това, че е сред природата, по-спокойно, по чисто, по-щастливо“, сподели тя пред BiT.\nКатерина харесва живота на село и не изключва възможността един ден да избере него пред градската суматоха. „Много бих искала да живея на село. Може би не сега, може би в някоя малко по-късна възраст, когато вече съм видяла и повече от образователна гледна точка и откъм работна гледна точка, да, много съм отворена и това беше една от причините, поради които исках да дойда тук и да видя как като цяло се справят с градинската работа, с животните, да видя дали ще бъде тежко или трудно, защото аз не знам дали мога да се справя с такова нещо“, споделя внучката „назаем“.\nСтойна Митева е на 75 години, има трима синове, осем внуци и двама правнуци, повечето от които живеят в чужбина. Тя е „баба под наем“ за трети път и знае как да впечатли доброволците. „ Вчера бяха на краварника, на билкаря, после в мандрата, да правят сирене, да доят, да правят сирене, кашкавал“, изброява тя.\nБаба Стойна преподава на доброволците уроци за живота на село. Тя ги учи да плетат и готви заедно с тях традиционни гозби. „ Едното беше лучник, което е много невероятно вкусно, въпреки че аз не обичам лук. Другото беше гювеч с три вида месо, сарми, още зеле, много подправки и т.н. Тогава хапнахме, пийнахме, поопознахме се кой какъв е и откъде е. И вече на следващата сутрин станахме доста рано – към 6:00 часа, и се отправихме от Харачери към село Кметовци, което е тук във момента, където отидохме в една мандра. Първо ни заведоха в обора, където ни показаха как доят кравите с механична технология. Видяхме прасетата, едно новородено теленце и две тримесечни“, обяснява Катерина.\nНай-ценното обаче е общуването – между поколенията и между хора с различни начини на живот. А и бабите и дядовците винаги имат какво да разкажат, споделя доброволката. „Повечето от техните деца всъщност са в чужбина и там са си направили семейства, там работят, идват си може би веднъж в годината. Това, което ме порази, беше, че имат адски много деца, които са в чужбина, аз не вярвах, че в България е чак толкова разпространено“, изненадана е Катерина.\nТя участва в програмата „Приеми ме на село“, преди да замине за Мюнхен. В Германия е приета в магистърска програма по Устойчиво управление на природните ресурси. „Прекарвайки повече време сред природата, човек се надява наистина да оценява това, което имаме като ресурси, и начина, по който ние можем да ги опазим, как да живеем, без да изразходваме. Тук например специално си изхвърлят боклуците – да речем, органичните отпадъци ги дават на животните, заравят ги някъде, докато неорганичните отпадъци си ги изхвърлят на определените места и мисля, че това е много по-природосъобразно, отколкото това, което ние правим в града като цяло“, смята Катерина.\nОт село Харачерите и дома на баба Стойна студентката си тръгва с вдъхновение и идеи за промяна. „Това, което можем да подобрим, е да сме много по-мили и гостоприемни един с друг, да си имаме много повече доверие – нещо, което ми направи много хубаво впечатление тук. От гледна точка на околната среда може би да не бъдем толкова разточителни, да ходим повече, когато можем да ходим – както днес ние примерно ходихме и вчера по пътя между двете села по 2-3 км разстояние. Да правим някакви такива малки неща, които биха допринесли за по-голям ефект“, смята Катерина.\nВ навечерието на коледните и новогодишните празници доброволците от Младежкия съвет по наркотични вещества към Община Габрово, много от които участват като „внучета назаем“ в програмата „Приеми ме на село“, имат нова идея – да посетят самотни възрастни хора в своя град и да внесат празнично настроение в домовете им.\n„Тази идея е естествено продължение на инициативата „Приеми ме на село“, обясни в ефира на BiT Габриела Йосифова от Община Габрово. „Освен бабите и дядовците от селата, ще отидем и при самотни възрастни хора в града, такива които нямат близки или близките им са в чужбина“, обясни тя.\n„Няма да носим подаръци, целта не е такава. Искаме да занесем малко настроение при тях. Ще украсим домовете им с коледна украса, сред доброволците има музиканти, които ще посвирят и ще попеят, ще приготвят коледни сладки“, разказа Габриела Йосифова.\nЗасега към идеята са се присъединили около 20 младежи. Организаторите и доброволците се надяват на още последователи, защото смятат, че възрастните хора заслужават внимание.\nЗа следващата година „Приеми ме на село“ търси начини да включи и български младежи, които живеят в чужбина. „Ще се радваме да се свържем с организации на българи в чужбина, за да работим заедно“, каза още Габриела Йосифова.\nПрограмата „Приеми ме на село“ можете да следите във Фейсбук, за връзка с организаторите: e-mail: osnv@gabrovo.bg, priemimenaselo@abv.bg; и телефон: 0882442253\nТагбаба внуче деца зима катерина божинова лято село\nПредишен Васко Василев пред BiT: Животът на музиканта не е най-лошият, не бих го заместил с друг\nСледващ Студентското предизвикателство лятна бригада в САЩ


Семейна къмпинг палатка - store.bg\nПриключения Къмпинг и пикник Палатки Четириместни Четириместна палатка High Peak Kira ...\nРазмери на палатката 130 / 240 / 350 cm\n"Kira 4 UV 80" е четириместна, двуслойна палатка с височина 130 cm, куполна конструкция и голямо преддверие с два входа. Палатката от "High Peak" е изработена от полиестер с алуминиево покритие и слънцезащитен UV фактор 80 по Standard 801, тестващ продуктите в по-тежки и реални условия. Моделът е предназначен за летния сезон - алуминиевото покритие редуцира топлината в помещението с до 17%, а допълнителната UV защита предпазва от проникването на вредни ултравиолетови лъчи.\nОборудвана е с "Vario Vent Control entry", която позволява сами да регулирате вентилацията в помещението. Снабдена е и с два допълнителни отдушника, които при отворено положение осигуряват проветрение и предотвратяват появата на конденз. Палатката е със зелен светлоотразителен кант по краищата, което я прави леснозабележима в тъмното.\nРазполага с голямо преддверие, в което има достатъчно място да оставите екипировката и багажа си, а също така има за цел да предпази спалното помещение от дъжд и сняг. Има вътрешни джобове за лични вещи и място за поставяне на туристическа лампа.\nПомещения Едно спално помещение - 130 / 210 / 240 cm\nОпорна конструкция Рейки Fiberglass 8.5 mm\nВъншен слой Полиестер 190T Alu UV Protect 80 ,Водоустойчивост - 3000 mm воден стълб\nВентилация Vario Vent Control entry\nРазмери в сгънато положение 60 / 16 / 17 cm\nРазмери в разгънато положение 130 / 240 / 350 cm\nЗа да оцениш палатката "Четириместна палатка High Peak Kira 4", избери цифрата отговаряща на твоята оценка по десетобалната система:\nИзползваните в представянето на палатката "Четириместна палатка High Peak Kira 4 - С UV защита" текстови, графични и други материали са собственост на носителите на авторските им права.


Трудно е да се прецени каква точно е днешната ситуация в Северна Корея. Причината: пандемията още повече ограничи информационния поток от изолираната държава. Но експерти казват, че през последните 18 месеца икономическото състояние на севернокорейците е критично.\nСериозен срив на търговията с Китай\nCOVID-19 доведе изолационизма на Пхенян до крайности. Притеснени от това, което пандемията може да причини на една държава без работеща здравна система и с население, масово страдащо от недохранване, режимът затвори границата с Китай още в началото на 2020 година. Така от над година търговията с Китай, която представлява 90 процента от целия внос и износ на Северна Корея, преживя невиждан срив. И тъй като транзитните пътувания бяха практически преустановени, за външните наблюдатели стана изключително трудно да се сдобият с информации за живота в комунистическата страна. "Чувам, че ситуацията е ужасна. Достъпът до храни е ограничен и хората трудно се справят с покриването на ежедневните си нужди", казва Лина Юн, специалист по Северна Корея в "Хюман Райтс Уотч".\nСпоред Майкъл Мадън от центъра "Стимсън" и групата "38 Север", който също е експерт по темата, през последната година са получавани съобщения за представители на елита в страната, които са били заловени да се опитват незаконно да продават свои богатства – като например злато и алуминий, на силно укрепената китайска граница. Търговията с Китай е ключова за севернокорейската икономиката. Пхенян не публикува официална икономическа статистика, но китайските данни сочат, че търговията между двете нации се е сринала с 81 процента през 2020 до около 442 милиона евро.\nПандемията, наводненията и санкциите\nСпоред Fitch Solutions, един от малкото анализатори, които изследват севернокорейската икономика, през 2020 година БВП на Северна Корея е спаднал с 8,5 процента. За разлика от другите държави, за които се прогнозира сериозен ръст на БВП през 2021, в Северна Корея се очаква той да е едва с 0,5%. Причина за това е не само вирусът. Масивните наводнения през 2018 засегнаха сериозно земеделието в страната. Международните санкции през 2016 и 2017 в отговор на ядрените активности също нанесоха тежък удар. Севернокорейският лидер Ким Чен Ун призна няколко пъти сериозността на икономическата ситуация. На заседание на управляващата партия през януари той каза, че петгодишният му икономически план се е провалил "в почти всички области до голяма степен".\nТой призова населението да се подготви за още един "труден марш" – пропаганден термин, който режимът наложи във връзка с катастрофалния глад в Северна Корея в средата на 1990-те години, когато между 1 и 3 милиона души загубиха живота си поради недохранване. Според Майкъл Мадън режимът е използвал пандемията за допълнително затягане на контрола върху населението. А споменаването на глада от 1995-1998 година вероятно е индикация за предстоящи политически действия. "Може би Северна Корея ще направи нещо, за което ще бъде санкционирана", каза той пред ДВ. "Например тази година може да проведат мащабни тестове на оръжия за масово унищожение."\nООН: 40% от севернокорейците гладуват\nПрез юни 2020 Световната програма по прехраната на ООН алармира, че 40 процента от севернокорейците имат нужда от хуманитарна помощ. Според някои източници, много хора в страната се хранят единствено с две купи ориз на ден. Лина Юн казва, че и в по-добри времена Северна Корея е трябвало да покрива своите нужди с внос от Китай. "В градовете около границата обикновено около 90% от продуктите са от Китай. Но вероятно вече ги няма", казва тя. Според агенция Ройтерс, има индикации за това, че Северна Корея скоро ще подобри търговските си отношения с Китай. Но дори и ако търговията се нормализира по някое време през 2021, по-големите проблеми надали ще се решат дългосрочно, казва Майкъл Мадън.\nАвтор: Артър Съливан\n0 (0) Сексът в асансьор не е лъжица за всеки любовник. Той е една порода секс с особености, които не бива да пренебрегвате, ако не искате някой да ви свари по бели гащи. Пардон, без гащи. Той със сигурност не е за хора, които не обичат да се отъркват волно […]\nПредлагат вот на недоверие в Румъния\nЕС с нов модел за подкрепа на демокрацията в Русия\nМеркел ще се ваксинира с „АстраЗенека“


БГ учени създадоха салам против рак :: Гответе с Мен\nНачало / Полезно / Храни и здраве / БГ учени създадоха салам против рак\nБГ учени създадоха салам против рак\nБългарски учени създадоха салам, чиято консумацията съдейства за профилактиката на онкологични заболявания. Тя съдържа ликопин – веществото, което се съдържа в люспите на доматите и определя червения им цвят, предаде кореспондентът на ИТАР-ТАСС от София.\nИзследователи от Университета за хранителни технологии в Пловдив си поставиха за цел да убедят производителите на местни изделия да не добавят вредни съставки за оцветяването на своите продукти. "При производството на доматено пюре няма нужда да се изхвърлят люспите на доматите, защото те съдържат ликопин, който може да се извлече и използва в качеството на естествен оцветител", заяви доцент Панталей Денев.\nСпоред изводите на учените, ликопинът може да понижи вероятността от образуването на някои видове рак. Той също така е полезен за кожата и забавя нейното стареене. Не е изключено в най-скоро време в България да се появят първите салами, полезни за здравето.\nВитамин D защитава белите дробове на пушачите\nЧаша вино от време на време


76 до 90 (от 4804)\nОтборът ни се подсили с поливалентен бранител от Португалия\nАрмейци, португалецът Нуно Мигел До Адро Томаш ще подсили ЦСКА за пролетния полусезон. Той е състезател на Беленензеш, но двете ръководства се разбраха футболистът да играе като преотстъпен на "Армията" до края на шампионата. Нуно Томаш е на 23 години и е поливалентен защитник, който може да...\nМауридес премина в китайски клуб\nАрмейци, нападателят Мауридес Роке Жуниор вече е играч на китайския Чангчун Ятай. Ръководството на червените финализира преговорите за бразилеца ден преди затварянето на трансферния прозорец, а след като днес премина успешно медицински прегледи, таранът подписа и личния си договор за срок от...\nАрмейци, от началото на пролетния полусезон сме свидетели на грубо и тенденциозно съдийско ощетяване срещу нашия отбор. Клубът ни става жертва или на некомпетентността на реферите или на други процеси, които в крайна сметка сериозно влияят върху развръзката на шампионата и битката за върха....\nОпределиха съдията за ЦСКА - Септември\nСъдийската комисия към БФС определи Петър Костадинов за главен арбитър на двубоя от XXIV кръг на Първа лига между ЦСКА и Септември. Срещата ще се играе на "Армията" в събота (2 март) от 17:30 часа. ВЗЕМЕТЕ СВОЯ БИЛЕТ ЗА ЦСКА - СЕПТЕМВРИ ОТТУК. Асистенти на Костадинов ще бъдат Андрей Николов и Мартин...\nБилетите за мача срещу Септември са в продажба\nАрмейци, билетите за мача ЦСКА - Септември вече са в продажба. Двубоят от XXIV кръг на Първа лига е в събота (2 март) от 17:30 часа на "Армията". ХАРЕСАЙТЕ ОФИЦИАЛНАТА СТРАНИЦА НА ЦСКА ВЪВ ФЕЙСБУК. Цените на билетите са както следва: - Сектор А - 20 лева - Сектор В - 15 лева - Сектор Г - 10 лева - ВИП ложа - 150...\nВиртуална разходка в музея на "Армията"\nАрмейци, уникалният и богат на трофеи музей на ЦСКА вече може да бъде разгледан с няколко клика от всички точки на света. Разбира се, емоцията да се докоснеш на живо до славната история на армейците си остава ненадмината, но многбройните привърженици на червения клуб ще имат занапред практична...\nАрмейци, днес селекционерът на мъжкия национален отбор по футбол Петър Хубчев празнува своя 55-и рожден ден. Като футболист той има 35 мача и 1 гол за представителния тим на България. В края на лятото на 2016 година е назначен за селекционер на Лъвовете. Пожелаваме на Петър Хубчев ползотворна...\nПресконференцията на Любослав Пенев и Едвин Джеси след вечното дерби (ВИДЕО)\nСтарши треньорът Любослав Пенев и Едвин Джеси говориха пред медиите след вечното дерби. ХАРЕСАЙТЕ ОФИЦИАЛНАТА СТРАНИЦА НА ЦСКА ВЪВ ФЕЙСБУК. Вижте пълен запис на пресконференцията, която беше излъчена на живо в официалната ни фейсбук страница.\nОтстъпихме във вечното дерби след скандално съдийство (РЕПОРТАЖ)\nЦСКА отстъпи на Левски с 0:1 във второто вечно дерби през сезона, което се игра на Националния стадион "Васил Левски". Двубоят беше белязан от скандални съдийски отсъждания. Главният арбитър Владимир Вълков изгони несправедливо Едвин Джеси в 44-та минута, като в репортажа можете да видите, че той...\nСтарши треньорът Любослав Пенев определи стартовия състав за вечното дерби. Двубоят Левски - ЦСКА започва в 13:00 часа на Националния стадион "Васил Левски". ХАРЕСАЙТЕ ОФИЦИАЛНАТА СТРАНИЦА НА ЦСКА ВЪВ ФЕЙСБУК. Състав на ЦСКА: 30. Витаутас Черниаускас, 19. Иван Турицов, 4. Божидар Чорбаджийски, 5....\nЦСКА U14 и U16 шампиони в "Сандански къп"\nЮношите ни от наборите 2003 и 2005 триумфираха в турнира "Сандански къп". ЦСКА U14, воден от Антон Димитров, победи на финала Спорт вилаж (Сандански) с 5:0. По два гола отбелязаха Георги Димитров и Кристиан Георгиев, а Майкъл Рангелов се разписа от дузпа. В груповата фаза тимът ни постигна три успеха - над...\nЦСКА U17 с класика срещу Левски-Раковски\nЦСКА U17 победи Левски-Раковски с 3:0 в първия си мач от пролетния полусезон, който се проведе на стадион "Бонсист". Момчетата на Сашо Борисов поведоха в 16-та минута след гол с глава на Марк-Емилио Папазов. В 34-та той подаде на Цветомир Цанев, който удвои преднината ни. Любопитното е, че при второто...\nЦСКА продължава да е лидер в Елитната U15\nЮношите ни до 15 години победиха Спартак (Плевен) с 4:2 в мач от първия пролетен кръг на Елитната група, който се игра на стадион "Бонсист". Армейците, водени от Атанас Борносузов, отбелязаха четирите попадения през първата част. По два пъти се разписаха Йоан Борносузов и Павел Жабов. Гостите вкара...


Очаква ни по-добър летен сезон при справяне с ковид вълната – Kmeta.bg\nНачало » Очаква ни по-добър летен сезон при справяне с ковид вълната\nAко ковид вълната затихне рано и хотелите по морето успеят да отворят за Великден, ще има добър летен туристически сезон. Това заяви председателят на комисията по туризъм в 47-ото НС Илин Димитров в „Денят започва“ по БНТ.\nДимитров прогнозира, че новият туристически сезон ще бъде с около 10-15% по-добър от миналогодишния. Все пак нивата от 2019 трудно ще бъдат достигнати, смята той. Това е и последният сезон преди пандемията.\nСпоред Димитров е очаквано при поскъпване на суровините да се повишат и цените на туристическите пакети. Ръстът на енергоносителите от последните месеци най-вероятно ще наложи допълнителна актуализация на офертите на хотелиерите, предупреди той. За да се спаси секторът у нас, председателят на комисията по туризъм предлага да се работи по удължаването на летния сезон. Това може да се случи с конкретни политики за работа през пролетта и есента. Димитров даде пример с развитието на специализирани видове туризъм като СПА, конгресен туризъм, винени и приключенски турове. По думите му вече има хотелиери, които са се ориентирали в тази посока.\nСпоред Илин Димитров най-важното е да се активизира добра реклама на България като туристическа дестинация. Следващата важна стъпка е да се наблегне на обучението на персонала в хотелите, за да бъдат доволни потребителите.\nТагове: Водещи новиниИлин Димитровлетен сезонмеркитоптуризъмхотелиери


Москва и Берлин в остър спор за разследването на отравянето на Навални - NBOX - Всички новини\nМосква и Берлин в остър спор за разследването на отравянето на Навални\n“Едно затваряне е огромен шок върху икономиката и за колективния психологичен статус на хората”, каза още вицепремиерът Ако се предприемат по-сериозни мерки, фокусът трябва да...\nМария Захарова предположи, че в интерес на Берлин е незабавният отговор на искането на руската прокуратура, което е предадено на германските власти още на 27 август\nЗасега Москва не е сигурна, че Германия не играе двойна игра, заяви говорителят на руското външно министерство Мария Захарова, коментирайки изявлението на германския външен министър Хайко Маас относно ситуацията с руския блогър Алексей Навални, цитират думите й РИА Новости и Агенция „Фокус„.\nПо-рано Маас заплаши Русия с „реакция“ от страна на Германия и нейните партньори, ако Москва не даде „разяснения“ по ситуацията с Навални. Берлин вярва, че той е бил отровен и „възлага надежди“ за разкриването на това „тежко престъпление“. Според министъра, ако руските власти нямат нищо общо с нападението, тогава те „трябва да са заинтересовани от доказването му въз основа на факти“.\nЗахарова предположи, че в интерес на Берлин е незабавният отговор на искането на руската прокуратура, което е предадено на германските власти още на 27 август.\n„Къде е тази „спешност“, за която настоявате? Тя липсва Именно на немска страна, ако се съди по изявленията на специализирания отдел в Министерството на правосъдието в Берлин, който само „проучва искането и решението за одобрение ще бъде взето при необходимост в съгласие с компетентните федерални органи“. Като не изпраща отговор, Берлин забавя разследването, за което призовава. Нарочно?“ – пише Захарова в социалните мрежи.\nПо-рано, отговаряйки на въпрос за участието на руската държава в инцидента, Хайко Маас изрази мнение, че „има много доказателства за това, следователно следващият ход е за руската страна“.\n„Очакваме руското правителство да разследва това тежко престъпление. Ако то няма нищо общо с нападението, то то следва да бъде заинтересовано да го докаже на базата на факти“, смята германският министър.\n„Ако през следващите дни руската страна не допринесе за разследването, тогава ще трябва да обсъдим отговора с нашите партньори“, предупреди той. Маас отбеляза, че токсичните вещества от групата „Новичок“ „са достъпни само за много малка група хора“.\n„Ако руската страна не участва в разследването на престъплението срещу Навални, това ще се превърне в още едно доказателство за участието на държавата в него“, каза външният министър. Според него „ако всичко завърши с забулване и„ димни завеси “, тогава ще трябва да изхождаме от факта, че Русия крие нещо“.\nГоворейки за предположенията, че Навални е бил отровен извън Русия, Маас каза: „Това е толкова абсурдно, че няма да го коментирам повече.“\n„Тази атака е извършена със смъртоносно бойно вещество, забранено от международното право. Това е сериозно нарушение на международното право и ние сме ангажирали Организацията за забрана на химическото оръжие (ОЗХО), която следи за спазването на Конвенцията за химическо оръжие“, продължи той.\n„Ние обсъждаме с нашите партньори какъв отговор ще бъде пропорционален“, каза Маас. „В крайна сметка това ще зависи от отговорите на Москва.“\n„Ясно е, че ако говорим за санкции, те трябва да бъдат колкото може по-целенасочени“, добави той.\nпредишна статияКорнелия Нинова: Има вечни каузи, които обединяват – свободата и справедливостта\nСледваща статияРумен Радев: Политическата класа е отговорна за всичките тези сблъсъци


1500 са регистрираните казани за варене на домашна ракия у нас. 60% от тях обаче декларират нулев оборот, което означава, че действително не работят или го укриват. Това сочи проверка на Агенция „Митници”, която събира и акцизите от легално работещите казани.\nНелегално произведената ракия може и да е опасна – отровна. Проверките на специализираните малки обекти за дестилиране са целогодишни, тъй като няма ограничение за периода на използването, но най-много са в активния сезон на изваряване, какъвто е в момента, каза говорителят на Агенция „Митници” Тамара Влайкова.\nОт началото на годината задържаният етилов алкохол е 167 хил. литра – домашна ракия, спирт и друг алкохол. Само през октомври и ноември тази година са заловени 39 хил. литра нелегално произведен алкохол.Това е сериозно количество. Задържаният алкохол се проверява чрез лабораторни анализи – при изваряване метилът е повече, отколкото при разреждане със спирт. Не са засечени ракии с метил над допустимите количества за консумация, каза говорителят на Агенция „Митници”\nПри варене на до 30 литра алкохол се плаща половин акциз, а над 30 литра – пълната ставка.


Мрежата на "Reer" защитава надеждно вашето бебе от ухапвания от комари и насекоми по време на пътуване или разходка навън с детската количка. Тя е с универсален размер и се поставя много лесно, с еластична лента. Подходяща е за почти всички видове колички, дори и за колички за близнаци. Изработена е от материя със състав 100% полиамид и може да се пере при 30°C.\nДопълнителен сенник - ...\nАксесоар за лятна седалка, ...


Безкраен Windows Repair и без достъп до BIOS - Преносими компютри - kaldata.com - Форуми\nБезкраен Windows Repair и без достъп до BIOS\nот Chilipaprika, 16 април 2016 в Преносими компютри\nЛаптопът е Toshiba L350D. Когато се включи влиза в Windows Repair. За секунда показва менюто за избор между Windows Repair и Normal Boot. Опитах се да избера другата опция, да забавя менюто с бутона esc, но не става.\nНе мога и да вляза в BIOS. След като включа лаптопа ми изписва F2 за Setup Utility и F12 за Boot Manager. Пробвах обичайното "помпане", пробвах и с FN + F12, както и del, esc. Просто забива на този скрийн и трябва да го рескам от копчето.\nпреди 4 минути, Chilipaprika написа:\nАми например, заминал си хард диск!!!\nНаправи тестове на хардуера с помощта на инструментите на Hiren's Boot.\nпреди 2 часа, Digimon написа:\nАко си бе заминал мисля, че нямаше изобщо нямаше да ме пусне след екрана на мадърборда.\nАко вържа харда към настолка, форматирам го и инсталирам нов уиндоус дали ще тръгне като го вържа обратно?\nНе мога да отворя CD/DVD-ROM-a. Може да си поиграя по-късно за това.\nПробвах да му сложа bootable флашка с уиндоус, със надеждата, ще буутне от нея без да влизам в BIOS, но не стана. Съответно ако опитам по аналогичният начин с програмата също няма да стане.\nEDIT: Те хората го направили да се отваря с игла, ама такава технология не е за дебили като мен, които лаптоп не са виждали.\nРедактирано 16 април 2016 от Chilipaprika (преглед на промените)\nHiren's Boot CD от флашка.\nМожеш да направиш подготовка на диска със sysprep инсталация на друга машина и да върнеш диска обратно.\nВсичко което сме написали със ExaFlop е за да търсим решение, от къде ти е проблема!\nЗа това се хванахме, като за начало да заредиш от Live CDбез значение какво!\nМоже и от флаш.\nЯ го закачи на друга машина да видим дали ще тръгне машината.\nАко не тръгне - дискът директно в коша.\nАко тръгне - ще се правят диагностики на диска\nпреди 6 минути, манго написа:\nда сканира диска и да види къде са дефектните сектори, ако са струпани на едно място, да ги изреже\nкое тук не е ясно?...\nС F2 влез в BIOS.\nМоже да има проблем с IDE/SATA контролера, а твърдият диск да е ОК и премахването му ще даде лъжлива информация.\nЗатова предлагам да се стартира диагностика от флашка (примерно Hiren's Boot CD)\nПравим насочване към сервиз.\nпреди 2 часа, манго написа:\nи тъй като автора не може да си влезе в biosa с F2 и в менюто на F12 ...ъ-ъ-ъ... демек не може да си пусне Hiren's Boot CD от флашка. , го пращаме директно в сервиз\nТова и без диск ли е?


Оцелялата след куршум в главата Симона отиде и благодари на лекарите - Nbox\nОцелялата след куршум в главата Симона отиде и благодари на лекарите\n22-годишната жена бе простреляна в Слънчев бряг, но оцеля по чудо.\n22-годишната Симона Тодорова от Дряново, която бе простреляна в Слънчев бряг на 2 юни, се върна вчера усмихната в УМБАЛ-Бургас, където премина контролен преглед, съобщиха от лечебното заведение.\nИсторията на Симона Тодорова лекарите ще помнят дълго. Неврохирурзите в УМБАЛ-Бургас рядко се сещат за случай, при който пациент успява да оцелее след прострелване в главата.\nМладата жена бе простреляна в главата от 37-годишния Михаил Станчев, с когото имала кратка връзка. Преди това мъжът застреля 55-годишния собственик на казина Коста Николов, който чакал Симона в луксозния си мерцедес, паркиран пред хотел "Бахами резиденс" в курорта, за да отидат на вечеря. Тодорова, която е дъщеря на шефа на РПУ-Дряново Тони Тодоров, беше транспортирана в критично състояние в бургаската болница.\nЛекарите успяха да спасят живота й, затова вчера красавицата благодари на екипите, полагали грижи за нея. Младата жена бе придружена от родителите си и заедно посетиха всички отделения, за да се видят отново с лекарите, на които Симона дължи живота си. Тя се снима и с един от дежурните екипи в болницата.\nВ момента Симона се чувства добре и продължава лечението си. На младата жена й предстои още една операция и период на възстановяване. Куршумът в главата й засегна речевите центрове и тези, свързани с математиката и музиката. Макар със затруднение, Симона говори и отбелязва добър напредък. Лекарите й пожелаха скоро да се възстанови напълно.\nЗащо лекарите ни съветват да плачем поне веднъж в седмицата\nВсички понякога сме тъжни, ядосани или дори гневни. И всички се борим с тези състояния по различен начин: пием чай от лайка, взимаме си гореща вана, четем книги, слушаме музика, медитираме, посещаваме психолог...\nШефът на НЗОК: Некоректни лекари източват общите ни пари\nБлаготворителен базар за болни деца ще има на медицинското изложение.


Пламен Марков бе специален гост на представянето на книгата Червена одисея (СНИМКИ) ★ ЦСКА • ОБЕДИНЕНИ СПОРТНИ КЛУБОВЕ\nНачало ★ НОВИНИ ★ Пламен Марков бе специален гост на представянето на книгата "Червена одисея" (СНИМКИ)\n⌚ петък 17 юли, 2020 | ⟳ 631\nВчера в Шумен се състоя представянето на книгата „Червената одисея“ – 25 истории за ЦСКА в Европа. Специален гост на събитието, организирано от Регионална библиотека „Стилиян Чилингиров“ бе изпълнителният директор на ЦСКА Пламен Марков. Легендарният халф близо 2 часа отговаряше на всякакви въпроси, свързани с любимия отбор и не пропусна да разпише множество екземпляри от книгата, както и да се снима с всеки желаещ.\nПреди церемонията по представянето на книгата, Пламен Марков поднесе цветя на гроба на друг легендарен защитник на ЦСКА Цоньо Василев, заедно със сина му – Захари Василев. Двамата се върнаха към славните мигове от времената, когато Василев и Марков прославяха името на клуба по европейските терени като съотборници в средата на 70-те и началото на 80-те години на миналия век. Захари Василев също така заведе изпълнителния директор на червените на лобното място на легендарния бек – Градския стадион, кръстен на името на Цоньо Василев. Двамата, заедно със съавтора на книгата „Червената Одисея“ Цветан Дерменджиев отдадоха почит пред паметната плоча в чест на легендата.\n„Червената одисея“ съдържа неразказани истории от най – великите европейски вечери на ЦСКА, събрани в 25 мача. Чрез разказите на близо 60 легендарни фигури от славната ни история, публиката ще има възможност да се докосне до магията на онези мачове, родили мита за Убиеца на еврошампиони. В нея феновете на отбора могат да намеря богат набор от снимки от паметните двубои, както и пълна статистика с мачовете на клуба в Европа от 1956 до 2018-а година.


Взрив на пропан бутан прати мъж в кома\nВзрив на пропан бутан в частна фирма, намираща се в близост до Рафинерията край Бургас, е предизвикал тежки изгаряния на 57-годишен мъж. Работникът е бил най-близо до мястото, където е избухнал втечненият въглеводороден газ.\nМъжът е откаран с тежки изгаряния във ВМА-Варна, където към този момент е поставен в медикаментозна кома. Останалите седмина негови колеги са в шок, с леки охлузвания и без опасност за живота. От Регионалната екоинспекция съобщиха пред Нова телевизия, че вероятно става въпрос за разхерметизирана бутилка.\nНяма данни за превишаване на отровни газове във въздуха и опасност за близкото население. Разследването за причината, предизвикала изпускането и възпламеняването на опасния газ, ще бъде продължено днес.\n0 (0) Няма как да избягаме от това, че някой държавен орган – най-вече Бюрото за контрол на СРС, трябва да направи адекватна проверка. Това заяви пред БНР адвокат Андрей Янкулов, експерт в Антикорупционния фонд и бивш прокурор по повод развитието на скандала с твърденията за подслушването на политици от […]\nБлъснаха патрулка в София


Новини и публикации относно подложено | Novini365\nHome » Tag Archives: подложено\nTag Archives: подложено\n27.10.2019\tЗодии, Любопитно Leave a comment\nХороскоп от astrohoroscope.info Овен Днес ще се чувствате подмладени. Главната ви задача е да не губите мярката в този случай, защото може сериозно да увредите на здравето си с “младежките” си изпълнения. Телец Днес търпението ви може да е подложено на сериозно изпитание и причината за страданията ви може да се окажат познати и близки. Най-доброто, което може да направите, ...\nШишко от „Люлин“ е на път да се превърне в новия Джорджано, еманация на бездарието и липсата на капка сценичен талант. До момента призът за излагация с микрофон в ръка бе категорично присъден на старозагореца Мирослав Стоянов, познат като Джорджано. Сега тронът му на върха на комиксовата песен е застрашен от изгряващата звезда на Банкера, който вече издаде първия си ...\nКенеди преди хан Аспарух в дневния ред на Столична община\nТемата с паметниците в столицата отново е на дневен ред. Това пише в позицията си до медиите общинският съветник и председател на ПП МИР Симеон Славчев. По думите му за паметниците е заговорил и вече бившият посланик на САЩ у нас Ерик Рубин, който в прощалното си слово обявил, че в София се готвят да издигнат паметник на 35-тия президент ...


Колко трябва да е подкупът за летище София? - Поглед Инфо\nНамираш се в: Начало » България » Колко трябва да е подкупът за летище София?\n04.12.2017, 06:21 Васил Василев 5997\n/Поглед.инфо/ Правителството подготвя грандиозно престъпление срещу държавата. Концесията на летище София ще даде ключа за вратата на България в чужди ръце, ще ограбва бюджета през следващите 35 години, ще оскъпи билетите и ще напълни сметките на нашите хора с престъпни, приятно ухаещи пари. За това икономически безумно и социално престъпно решение има само едно обяснение - подкупът.


Защо обичам “Славейков”? | Литературата Днес\nPosted by Преслав Ганев on\tDecember 30, 2008\nГолеми благодарности на Ghibli, Judy и Мали, които умело ми опонираха с коментарите си. Част от техните твърдения ще използвам и в този си текст.\nПърво, “Славейков” дава синтезираност. Многото щандове с книги на тях винаги дават повече възможности, отколкото една антикварна книжарница например. Все още обаче твърдя, че в един “Хеликон” или “Пингвините” шансът да откриете търсената нова книга статистически е по-голям, отколкото ако я дирите на площада.\nВторо, на “Славейков” работят истински букинисти. Далеч не всички там са такива обаче. Част от продавачите са си точно продавачи, за които е все едно краставици ли продават или книги. Има обаче и една част, които са страхотни професионалисти. Например често може да се случи букинист от “Славейков” да обещае дадена антикварна книга за следващия ден. И просто да изпълни казаното. В това отношение има истински търговци. Друг е въпросът, че ще ти смъкнат кожата от гърба. Още по-друг е въпросът, че Големите книжари вече останаха много малко.\nТрето, “Славейков” действително е емблема. Някой беше казал, че площадът трябва да се оптимизира така, че да стане едно наистина много приятно място, където хората да могат да задоволят всяка своя четивна потребност. С това съм абсолютно съгласен – няма смисъл да се маха нещо, което може да се направи достатъчно хубаво. В момента името “Славейков” се ползва с малко негативна отсянка. Това с думи със сигурност няма да се промени – трябват действия, които да развият идеята и площадът да заприлича поне малко на кътчето на букинистите от брега на Сена.\nСами преценете този път плюсовете или минусите на площад “Славейков” са повече… Чакам коментарите ви!\n← Защо мразя “Славейков”?\nКакво постигнах през 2008 и какво очаквам от 2009? →


Автор: Екип Blagoevgrad24.bg 14:11 / 01.07.2019 Коментари (0) 529\nРумен Трифонов и Иван Вълчанов са вече официално част от ОФК Пирин ЕООД Благоевград. Двамата подписаха договори с клуба и днес ще се присъединят към отбора на лагера в с. Баня. "Орлетата" се качиха вчера вечерта в планинското село, където ще останат до неделя.\nДнес стартират първите занимания там, като зелените ще тренират двуразово. Трифонов е познат на футболната общественост, опитен състезател със сериозна визитка, като има доста мачове в елита с екипа на ЦСКА.